Թամարա Մոսկվինա

Թամարա Նիկոլայի Մոսկվինա (օրիորդական ազգանունը՝ Բրատուս, ռուս.՝ Тама́ра Никола́евна Москвина́, հունիսի 26, 1941(1941-06-26), Լենինգրադ, ՌԽՖՍՀ, ԽՍՀՄ), գեղասահքի խորհրդային, ռուս մարզիչ։ ԽՍՀՄ-ի յոթակի չեմպիոն, ԽՍՀՄ ժողովուրդների ձմեռային սպարտակիադայի կրկնակի հաղթող, աշխարհի և Եվրոպայի փոխչեմպիոն։


=== Կրթությունը ===
Լենինգրադի N330 դպրոցը՝ արծաթե մեդալով
Ն. Ա. Ռիմսկի-Կորսակովի անվան երաժշտական դպրոցի դաշնամուրային բաժինը
Լենինգրադի պետական կրկնակի շքանշանակիր ֆիզիկական կուլտուրայի Պ. Ֆ. Լեսգաֆտի անվան ինստիտուտը՝ գերազանցությամբ (ուսման ընթացքում եղել է Լենինյան թոշակառու)
Լենինգրադի պետական կրկնակի շքանշանակիր ֆիզիկական կուլտուրայի Պ. Ֆ. Լեսգաֆտի անվան ինստիտուտի ասպիրանտուրան
Գիտությունների թեկնածու (1971 թ.)
Դոցենտ


=== Սպորտային կարիերա ===
Լենինգրադի շրջափակման ժամանակ Թամարա Բրատուսի ընտանիքը տեղափոխվել է Ուրալում գտնվող հարազատների մոտ, իսկ Լենինգրադ վերադարձել են 1948 թվականին։
Գեղասահքով սկսել է զբաղվել «Буревестник» սահադաշտում։ Նրա առաջին մարզիչը Ի. Ի. Բոգոյավլենսկին էր։ 1950 թվականի կեսերից մասնակցել է խոշոր մրցաշարերի։
Դեռ պատանեկությունից գեղասահքի նկատմամբ ուներ արտասովոր ֆանտազիա և ստեղծագործական մոտեցում։ Աշխարհում առաջին անգամ 1960 թվականին հորինել և հանդես է եկել (մյուս տվյալների համաձայն՝ 1955 թվականին) թեքում երկու ձեռքերով՝ բռնելով ոտքերից գլխի վերևում շարժումը (1970 թվականների վերջերին անվանվեց «բիլման»), որն էլ մինչև այսօր համարվում է պտույտներից ամենադժվարը։
1957 թվականից մարզվում էր Ի. Բ. Մոսկվինի ղեկավարությամբ։
1950-ականների վերջերից Բրատուսը եղել է ԽՍՀՄ առաջնությունների մրցանակակիրներից մեկը, իսկ 1960 թվականին, հանդես գալով Եվրոպայի առաջնությունում, զբաղեցնում է ամենավերջին՝ 27-րդ տեղը։ Չնայած ԽՍՀՄ առաջնություններում ունեցել է հինգ հաղթանակ, այնուամեմայնիվ, Բրատուսը, որպես մենասահորդ, երբեք չի մասնակցել աշխարհի առաջնությանը։
1962-1963 թվականներին Եվրոպական առաջնություններում զբաղեցնում է նախավերջին տեղը (աշխարհի առաջնությանը սպորտային ղեկավարությունն ուղարկում է երկրի առաջնությանը չմասնակցած Տատյանա Նեմցովային, ով նույնպես զբաղեցնում է նախավերջին տեղը, իսկ 1964 թվականին ղեկավարությունը որոշում է ընդհանրապես մենասահորդ չուղարկել Եվրոպայի և աշխարհի առաջնություններին)։
1964 թվականին ամուսնանում է Ի. Բ. Մոսկվինի հետ։
1965 թվականին կայացած Եվրոպայի մոսկովյան առաջնությանը Բրատուսը տասնչորրոդն էր. հանդիսատեսի կողմից հիշվել է նրա ցուցադրական ելույթը (որտեղ նա կատարեց ամեն ինչ՝ բացի ակսելից, կրկնակի թռիչքից և «բիլման պտույտից»)։
1964-1965 թվականներին անցնում է զուգասահքի, քանի որ միջազգային մակարդակում խորհրդային զուգասահքի դպրոցը իշխող դիրք ուներ։
Առաջին զուգընկերը Ալեքսանդր Գավրիլովն էր։ Միասին նրանք հաղթեցին ԽՍՀՄ առաջնությունում (ամենաուժեղ զույգի բացակայության դեպքում, մասնավորապես՝ Լյուդմիլա Բելոուսովայի և Օլեգ Պրոտոպոպովի)։
Ալեքսեյ Միշինի հետ զուգասահքում 1966-1967 թվականներին ԽՍՀՄ առաջնություններում զբաղեցնում է երրորդ տեղը։
1967 թվականին առաջին անգամ հայտնվում է հավաքականում։ 1967 թվականի Եվրոպայի առաջնությունում զույգը Մոսկվինայի անկման պատճառով զբաղեցնում է 6-րդ տեղը։ Ամենահաջողը 1968/69 մրցաշրջանն էր, երբ զույգը հաղթեց ԽՍՀՄ առաջնությունում, երրորդն էր Եվրոպայի, իսկ երկրորդը՝ աշխարհի առաջնություններում։ Դրանից հետո Մոսկվինան վերջնականապես անցավ մարզչական աշխատանքի։


=== Սպորտային արդյունքների ամփոփ աղյուսակ ===
Զուգասահքում
Ալեքսանդր Գավրիլովի հետ
1965 թվական՝ ԽՍՀՄ առաջնությանը ոսկե մեդալ
Ալեքսեյ Միշինի հետՄենասահքում


=== Մարզչական աշխատանք ===
1962 թվականից մարզչական աշխատանքով զբաղվել է «Буревестник» և «Труд» հասարակական կազմակերպություններում, իսկ 1971 թվականից՝ Օլիմպիական ռեզերվի մասնագիտացված մանկապատանեկան դպրոցում։


==== Հայտնի սաներ ====
Իրինա Վորոբյովա/Ալեքսանդր Վլասով (Եվրոպայի և աշխարհի մրցանակակիրներ)
Իրինա Վորոբյովա/Իգոր Լիսովսկի (1981 թվականի Եվրոպայի և աշխարհի չեմպիոններ)
Ելենա Վալովա/Օլեգ Վասիլև (1984 թվականի օլիմպիական չեմպիոններ, 1988 թվականի օլիմպիադայի արծաթե մրցանակակիրներ, Եվրոպայի (1984-1986 թթ.) եռակի չեմպիոններ, աշխարհի (1983, 1985, 1988 թվականներ) եռակի չեմպիոններ)
Նատալյա Միշկուտյոնոկ/Արթուր Դմիտրիև (1992 թվականի օլիմպիական չեմպիոններ, 1994 թվականի օլիմպիադայի արծաթե մրցանակակիրներ, աշխարհի կրկնակի չեմպիոններ (1991-1992 թթ.))
Ելենա Բեչկե/Դենիս Պետրով (1992 թվականի օլիմպիդայի և 1992 թվականի աշխարհի առաջնության արծաթե մրցանակակիրներ)
Օքսաննա Կազակովա/Արթուր Դմիտրիև (1998 թվականի օլիմպիական չեմպիոններ, 1996 թվականի Եվրոպայի չեմպիոններ)
Ելենա Բերեժնայա/Անտոն Սիխառուլիձե (2002 թվականի օլիմպիական չեմպիոններ, 1998 թվականի օլիմպիադայի արծաթե մրցանակակիրներ, աշխարհի (1998 թ., 1999 թ.), Եվրոպայի (1998 թ., 2001 թ.) և Ռուսաստանի բազմակի չեմպիոններ)
Կյոկո Ինա/Ջոն Ցիմմերման (2002 թվականի աշխարհի առաջնության բրոնզե մրցանակակիրներ)
Յուլյա Օբերտաս/Սերգեյ Սլավնով (2005 թվականի Եվրոպայի առաջնության արծաթե մրցանակակիրներ)
Յուկո Կավագուտի/Ալեքսանդր Սմիռնով (աշխարհի առաջնության կրկնակի չեմպիոններ, 2010 և 2015 թվականների Եվրոպայի առաջնության չեմպիոններ, Ռուսաստանի եռակի չեմպիոններ)Շարունակում է մարզչական աշխատանքը։


=== Դպրոց ===
2014 թվականի դեկտեմբերի 18-ին բացվել է պետական մասնագիտացված մանկապատանեկան օլիմպիական ռեզերվի «Звездный лед» մարզադպրոցը։
Այդ դպրոցը հիմնվել է մարզիչներ Թամարա Մոսկվինայի և Ալեքսեյ Միշինի համար։
Այժմ դպրոցը աշխատում է "Юбилейный" սպորտային համալիրի բազայի վրա, իսկ 2016 թվականին խոստացել էին երկու բազա կառուցել Կրասնոգվարդեյսկի թաղամասում։


=== Մրցանակներ և կոչումներ ===
Շքանշան «Հայրենիքին մատուցած ծառայությունների համար» III աստիճան (1998 թվականի փետրվարի 27). 1998 թ. XVIII Ձմեռային օլիմպիական խաղերում բարձրագույն սպորտային նվաճումների համար
Աշխատանքային կարմիր դրոշի շքանշանակակիր (1984 թվական)
Ժողովուրդների բարեկամության շքանշան (1988 թվական)
Ռուսաստանի Դաշնության վաստակավոր արտիստ (1994 թվականի ապրիլի 22). ֆիզիկական կուլտուրայի և սպորտի զարգացման ու 1994 թվականի XVII Ձմեռային օլիմպիական խաղերի նախապատրաստման և անցկացման գործում ունեցած անձնական մեծ ավանդի համար
ՌԴ ֆիզիկական կուլտուրայի վաստակավոր գործիչ (2002 թվական)
ԽՍՀՄ սպորտի վաստակավոր վարպետ (1969 թվական)
ԽՍՀՄ վաստակավոր մարզիչ
Ռուսաստանի վաստակավոր մարզիչ
Ռուսաստանի նախագահի շնորհակալագիր (2003 թվականի մայիսի 5). Սոլթ-Լեյք-Սիթիի XIX օլիմպիադայի խաղերում մարզիկների լավ պատրաստվածության և բարձր մարզական նվաճումների համար
Սանկտ-Պետերբուրգի պատվավոր քաղաքացի
Սանկտ-Պետերբուրգի սպորտում ամենալավը (Սանկտ-Պետերբուրգի կառավարություն, 2010 թվականի փետրվարի 2)
Սանկտ-Պետերբուրգի օրենսդիր ժողովի պատվավոր դիպլոմ (2002 թվական)
Եղել է Խորհրդային Միության կոմունիստական կուսակցության կազմում. տվել է հանձնարարական Բելոուսովայի և Պրոտոպոպովի մուտքին։


=== Ֆիլմագրություն ===
Ֆիլմում Թամարա Մոսկվինան խաղացել է ինքն իրեն.

1969 թվական՝ «Երկնագույն սառույց»
2000 թվական՝ «Աստղերի սառցե փայլը» (ռեժիսոր՝ Ն. Վ. Օռլով)


== Ծանոթագրություններ ==